b'\n_START_ARTICLE_\nMikko Valtasaari\n_START_PARAGRAPH_\nMikko August Valtasaari (s. 13. huhtikuuta 1942 Kuopio) on suomalainen toimittaja, joka ty\xc3\xb6skenteli pitk\xc3\xa4\xc3\xa4n Yleisradion ulkomaantoimituksessa. Vuosina 1984\xe2\x80\x931988 h\xc3\xa4n oli Yhdysvalloissa Ylen Washingtonin-kirjeenvaihtajana. Valtasaari viett\xc3\xa4\xc3\xa4 el\xc3\xa4kep\xc3\xa4ivi\xc3\xa4 Ranskan Rivieralla._NEWLINE_Mikko Valtasaari opiskeli valtiotieteiden maisteriksi Helsingin yliopistossa 1960\xe2\x80\x931963._NEWLINE_Vuonna 2004 Mikko Valtasaari ja muu ty\xc3\xb6ryhm\xc3\xa4 palkittiin Yleisradion Ulkolinja-ohjelmasarjasta tiedonjulkistamisen valtionpalkinnolla._NEWLINE_1960-luvun lopulla Valtasaari julkaisi yhdess\xc3\xa4 Pentti Halmeen kanssa kirjoittamansa tietokirjan Vietnamin palavat tuulet (Tammi, 1967). Vuonna 2012 ilmestyi Valtasaaren suomentama ja Gummeruksen kustantama, alun perin ranskankielinen ravitsemusopas Sy\xc3\xb6tk\xc3\xb6 riskiruokaa? Sy\xc3\xb6p\xc3\xa4l\xc3\xa4\xc3\xa4k\xc3\xa4rin paljastuksia ruoan terveysvaikutuksista._NEWLINE_Mikko Valtasaaren veli on suurl\xc3\xa4hettil\xc3\xa4s Jukka Valtasaari. Heid\xc3\xa4n is\xc3\xa4ns\xc3\xa4 oli monissa valtionhallinnon tiedotusteht\xc3\xa4viss\xc3\xa4 toiminut Matti Valtasaari.'